Daimler-Benz
Store norske leksikon,Teknologi og industri,Transport,Bil,Bilmerker
Daimler-Benz er et tidligere tysk industrikonsern, grunnlagt i 1926 ved sammenslutning av bilfabrikkene Daimler Motoren Gesellschaft, grunnlagt i 1890, og Benz & Cie, grunnlagt i 1883.
Historie Bilproduksjon av Mercedes-Benz var hele tiden konsernets hovedområde. Konsernet eide fra 1958 til 1966 også Auto Union. Fra 1980–årene og fremover til rundt 2000 var Daimler-Benz også aktiv på flere andre områder, blant annet innen flyindustri (Daimler-Benz Aerospace), elektroteknisk industri (se AEG) og jernbaneindustri (se Adtranz). Konsernet overtok i 1998 amerikanske Chrysler Corporation og skiftet navn til DaimlerChrysler, nå Daimler AG. Les mer i Store norske leksikon Auto Union Daimler AG